REPUBLIKA SRBIJA

NADZORNI ODBOR ZA IZBORNU KAMPANjU

01 Broj: 013-2005/23-28

18. decembar 2023. godine

B e o g r a d

POSMATRAČKA MISIJA CRTA

 Beograd

 Francuska 6

Predmet: Odgovor na prijavu Posmatračke misije CRTA: 01 Broj: 013-2005/23-28 od 12. decembra 2023. godine,

Posmatračka misija CRTA uputila je 12. decembra 2023. godine Nadzornom odboru za izbornu kampanju prijavu 01 Broj: 013-2005/23-28 zbog nepravilnosti u postupanju političkih stranaka, kandidata i drugih učesnika u izbornom postupku.

Nadzorni odbor je skladu sa Zakonom utvrđenim nadležnostima na Šestoj sednici održanoj 18. decembra 2023. godine, razmatrao dostavljenu prijavu i zaključio sledeće:

Postupajući po prijavi zbog nepravilnosti u postupanju političkih stranaka, kandidata i drugih učesnika u izbornom postupku protiv političke stranke Srpske napredne stranke, koju je podnela Posmatračka misija CRTA, 01 Broj: 013-2005/23-28 od 12. decembra 2023. godine,a imajući u vidu da u prijavi nije naveden zakon i član zakona koji je prekršen**,** Nadzorni odbor skreće pažnju da je članom 37. Zakona o javnom informisanju i medijima („Službeni glasnik RS“ broj 92/23) definisano šta nije medij te je u stavu 1. navedenog člana definisano da medij u smislu zakona nisu: knjiga, film, nosač audio i audio-vizuelnog sadržaja, naučni i stručni časopis namenjen prvenstveno informisanju ili obrazovanju određene profesionalne grupe, ostale štampane publikacije, katalog koji sadrži isključivo obaveštenja, oglase, reklame i informacije namenjene tržištu ili bilten i slične publikacije namenjene internom informisanju, elektronska publikacija državnih organa i organizacija, ustanova, javnih preduzeća i privrednih društava, preduzetnika i njihovih udruženja, službeno glasilo, štampana stvar poput letaka, plakata i sličnih sredstava javnog obaveštavanja, druga publikacija u smislu propisa kojim se uređuje izdavaštvo, kao ni internet-pretraživači i agregatori, kao i da je stavom 2. istog člana navedeno da mediji nisu ni platforme, poput internet foruma, društvenih mreža i drugih platformi koje omogućavaju slobodnu razmenu informacija, ideja i mišljenja njenih članova, niti bilo koja druga samostalna elektronska publikacija, poput blogova, veb-prezentacija i sličnih elektronskih prezentacija, osim ako nisu registrovane u Registru medija u skladu sa ovim zakonom.

 PREDSEDNIK

 Svetislav Goncić s.r.